
Ljubljana, 21.12.2018 

CITROËN PREDSTAVLJA JAVNOSTI NOVEGA SUV-JA C5 AIRCROSS, KI GA PROIZVAJAJO V FRANCIJI: IZJEMNO MODULARNO ŠPORTNO TERENSKO VOZILO Z EDINSTVENIM KARAKTERJEM ZA POTOVANJE V UDOBNEM RAZREDU.

Citroën danes predstavlja javnosti evropsko različico novega SUV-ja C5 Aircross, in s tem nadaljuje s svojo mednarodno ofenzivo v segmentu športnih terenskih vozil. Ta SUV nove generacije je najnovejši ambasador znamke in popolnoma usklajen z zadnjimi Citroënovimi modeli. Nastal je po navdihu pričakovanj kupcev in se ponaša z edinstvenimi in izraznimi značajskimi potezami. Zanj je na voljo inovativen izbor izdelkov za individualizacijo podobe v povezavi s 30 kombinacijami zunanjosti. Novi SUV C5 Aircross je kot znanilec programa Citroën Advanced Comfort® tudi najbolj modularno in najbolj udobno športno terensko vozilo svojega segmenta. Opremljen je z vzmetenjem s progresivnim hidravličnim omejevalnikom in s sedeži Advanced Comfort, s katerimi ponuja povsem nove izkušnje v vožnji, značilne za Citroën. Nudi tudi edinstvene možnosti za modularno razporeditev notranjosti po zaslugi treh posamičnih in drsno pomičnih zadnjih sedežev, ki so poleg tega še zložljivi in nastavljivi po naklonu, ter največje prostornine prtljažnika v svoji kategoriji ("Best in class"), ki znaša od 580 do 720 litrov. Moderno in tehnološko napredno vozilo je opremljeno z 20 tehnologijami za pomoč pri vožnji, med drugimi tudi s sistemom za avtonomno vožnjo 2. stopnje Highway Driver Assist in s sistemom Grip Control s funkcijo Hill Assist Descent za vožnjo izven utrjenih poti, pa tudi s 6 tehnologijami za vzpostavitev povezave, kot je funkcija za brezžično polnjenje pametnega telefona. Proizvodnja novega SUV-ja C5 Aircross poteka v Franciji, v proizvodnem obratu Rennes - La Janais, v Evropi in drugih državah sveta pa ga bodo začeli tržiti proti koncu leta 2018. To bo prvo Citroënovo vozilo, za katero bo proti koncu leta 2019 na voljo tudi izvedenka Plug-In Hybrid PHEV.

Po modelu C3 Aircross, ki je z 80.000 prodanimi primerki požel velik tržni uspeh, po vozilu C5 Aircross, ki so ga lansirali na Kitajskem in do danes prodali že 40.000 primerkov, in nenazadnje tudi po modelu C4 Aircross, ki je bil javnosti predstavljen konec aprila na salonu v Pekingu, Citroën še naprej nadaljuje s svojo mednarodno SUV ofenzivo in javnosti zdaj predstavlja evropsko različico modela C5 Aircross.

Znamka Citroën želi ugoditi pričakovanjem kupcev, ki se niso več pripravljeni odpovedati uporabnosti zgolj na račun videza, zato se je odločila investirati v področje športnih terenskih vozil, ki so postala pravi svetovni fenomen in predstavljajo skoraj četrtino svetovne prodaje, saj ponujajo povsem drugačne odgovore. Znamka je to sanjsko obliko karoserije nadgradila z novimi izkušnjami s področja udobja v notranjosti. Citroën s tem dokazuje, da je sposoben poleg svoje edinstvene identitete zagotoviti tudi zgledno udobje, saj odpira vrata novi generaciji športnih terenskih vozil, ki so nastala po navdihu kupcev.

NOVI SUV C5 AIRCROSS: EDINSTVENE ZNAČAJSKE LASTNOSTI V TEM AVTOMOBILSKEM SEGMENTU
Novi SUV C5 Aircross se ponaša z mogočnim dizajnom ter izstopa zaradi edinstvenega, energičnega in prepričljivega videza. S 4,50 metri dolžine, z robustnim in izklesanim stilom, polnim moči in brez kakršnekoli prevzetnosti, zaznamuje svojo drugačnost med športnimi terenskimi vozili s tekočimi linijami, ki jih krasijo prepoznavni grafični elementi, kot so zaščite Airbump®, velika kolesa s premerom 720 mm, 230 mm visoko podvozje in prepoznavni strešni prtljažni drogovi. V potniškem prostoru nas nemudoma prevzame občutek varnosti in prostornosti po zaslugi armaturne plošče s horizontalno razporejeno površino, ergonomsko oblikovanih sedežev z nastavljivo višino za občutek nadvlade nad cesto, široke sredinske konzole in toplih materialov. Po zgledu zadnjih Citroënovih modelov tudi C5 Aircross ponuja pestro paleto možnosti za individualizacijo podobe. Za zunanjost je na voljo 30 različnih kombinacij v povezavi s 7 barvami karoserije, s ponudbo dvobarvne karoserije s črno streho in s 3 barvnimi paketi, v sklopu katerih so na voljo barvni dekorativni vstavki za prednji odbijač, zaščite Airbump® na spodnjem delu prednjih vrat in pod strešnimi prtljažnimi drogovi. Izbirati je možno tudi med petimi notranjimi ambienti z različnimi dopolnjujočimi se barvami in materiali, ki se poigravajo s svetlobo in toploto trendovskega in razkošnega "casual chic" videza.

NOVI SUV C5 AIRCROSS: NAJBOLJ UDOBNO IN MODULARNO ŠPORTNO TERENSKO VOZILO V SVOJEM SEGMENTU
Kot ambasador programa Citroën Advanced Comfort® se novi SUV C5 Aircross od drugih razlikuje po udobju in pristopu do prostorne notranjosti. Ponuja obilo inovacij na področju vsesplošnega udobja, tipičnega za znamko Citroën, med katerimi velja omeniti zlasti dve inovaciji, to sta Citroënovo vzmetenje s progresivnim hidravličnim omejevalnikom (Progressive Hydraulic Cushions®) in sedeži Advanced Comfort, ki prinašata izboljšano kakovost blaženja in neprimerljivo udobje v vožnji: zares pravo povabilo na potovanje za vse potnike. V svojem segmentu ponuja edinstvene možnosti za modularno razporeditev, ki izhajajo iz strokovno podkovanega znanja znamke Citroën s področja enoprostorskih vozil, zlasti s tremi posamičnimi, drsno pomičnimi, zložljivimi in po naklonu nastavljivimi zadnjimi sedeži ter največjo prostornino prtljažnika v svoji kategoriji ("Best in class"), ki sega od 580 do 720 litrov. 

NOVI SUV C5 AIRCROSS: MODEREN IN TEHNOLOŠKO NAPREDEN SUV NASLEDNJE GENERACIJE
Novi SUV C5 Aircross je v trendu s časom opremljen z digitalno 12,3-palčno instrumentno ploščo TFT in 8-palčnim zaslonom na dotik s kapacitivno tehnologijo. Razpolaga z 20 tehnologijami za pomoč pri vožnji najnovejše genercije, kot je sistem za avtonomno vožnjo 2. stopnje Highway Driver Assist in s 6 naprednimi tehnologijami za vzpostavitev povezave. Kot zares ultra povezljivo vozilo ponuja tudi brezžično indukcijsko polnjenje in pa tudi kamero ConnectedCAM Citroën®. Opremljen je z učinkovitimi in zmogljivimi bencinskimi in dizelskimi motorji v razponu od 130 do 180 konjskih moči in z novim samodejnim menjalnikom EAT8, poleg tega pa bo C5 Aircross prvi Citroënov model, ki bo ob koncu leta 2019 opremljen s tehnologijo Plug-in Hybrid PHEV.

Novega SUV-ja C5 Aircross, ki ga bodo v Evropi začeli prodajati proti koncu leta 2018, bodo proizvajali v Franciji, v proizvodnem obratu Rennes - La Janais.

"Z velikim ponosom vam danes predstavljam novega SUV-ja C5 Aircross, ki ga bomo proizvajali v Rennesu, v Franciji in ga bomo prodajali v skoraj 92 državah širom celega sveta. To je SUV Next Generation, ki bo dopolnil pred kratkim prenovljen Citroënov izbor vozil in bo v segment športnih terenskih vozil vnesel vse identitetne elemente znamke: dizajn, udobje in modularnost. Novi SUV C5 Aircross je najnovejša Citroënova poveljniška ladja in najpomembnejši vzvod za mednarodno rast znamke."
Linda Jackson, generalna direktorica CITROËN


EDINSTVENE ZNAČAJSKE LASTNOSTI V TEM AVTOMOBILSKEM SEGMENTU

IZRAZNA IN DRZNA IDENTITETA

Stilska zasnova novega SUV-ja Citroën C5 Aircross je usklajena s stilom zadnjih Citroënovih modelov: model bo spreobrnil ustaljene vzorce svojega segmenta s svojo držo, prežeto z zmogljivostjo in odločnostjo brez enega samega kančka agresivnosti in barvito ponudbo za individualizacijo podobe, ki je postala prava signatura znamke Citroën. Po svoji morfološki zgradbi in merah (dolžina: 4500 mm, širina: 1840 mm, višina: 1670 mm) se umešča v samo osrčje športnih terenskih vozil segmenta C. Čvrsto je "zasidran" na velikih kolesih premera 720 mm, ponuja pa izbor 17", 18" in 19" platišč z grafičnim in dinamičnim dizajnom.

Širok in impozanten prednji del krasijo prepoznavni simboli znamke Citroën, kot so tehnološko dovršene dvonivojske luči Full LED in logotip dvojne puščice na energični in impozantni okrasni maski. Zgornja optična bloka, ki sta nameščena v podaljšku logotipa dvojne puščice in se usločeno razprostirata čez celotno širino vozila, vsebujeta dnevne luči in smerokaze in se pridružujeta spodnjima optičnima blokoma v podaljšku okrasne maske in v istih linijah, zaradi česar ima C5 Aircross moderen in izrazen pogled. Dolg in visok pokrov motornega prostora krasijo poudarjene linije, ki nakazujejo na robustnost in vzdržljivost tega zaščitniškega pustolovca, širino vozila pa še bolj izpostavijo stranske odprtine. Barviti vložki poživijo prednji del in poudarijo njegov karakter po zgledu zadnjih modelov, kot so Citroën C3, C3 Aircross, C4 Cactus oziroma Berlingo – ti vizualno vpadljivi grafični elementi sodijo med prepoznavne simbole najnovejšega Citroënovega izbora vozil.

Z usločenega bočnega profila opazimo lebdečo streho po zaslugi 360-stopinjske povezanosti steklenih površin prek stebričkov vetrobranskega stekla in vrat v svetleči črni barvi ter zadnjega vogalnega stekla. Neprekinjeno stekleno površino poudarja kroman dodatek v obliki črke "C", ki priča o prostorni notranjosti, medtem ko stilizirani in dvobarvni strešni prtljažni drogovi navdajo profil z nadvse izvirnim videzom in poskrbijo za prefinjen in izčiščen videz lebdeče strehe. C5 Aircross je seveda pridobil tipske elemente športnih terenskih vozil, kot so zaščite blatniških košev in spodnjih delov karoserije, ki jih dodatno izpostavi grafična obroba zaščitnih oblog Airbump® z barvitim dodatkom, ki vozilu doprinese moderen videz in okrepi njegov značaj. 

Širok zadnji del z vertikalno razporejenimi linijami nakazuje na prostoren prtljažni prostor. Optična bloka reliefne strukture sta opremljena s štirimi moduli 3D na diode LED na vsaki strani vozila, kar zagotavlja tehnološko in grafično dovršeno osvetlitev. Njegove luči, ki jih prepoznamo v množici drugih, nemudoma privabijo poglede in izpostavijo širino vozila. Odprtine v odbijaču in spojler, ki se razteza nad prtljažnimi vrati, doprinesejo obliki karoserije še bolj aerodinamičen videz. V zadnji odbijač pa sta vgrajeni dve kromani izpušni cevi, vsaka na eni strani, kar daje zadnjemu delu bolj stabilno lego na cesti ter bolj zmogljiv in razkošen videz.

POTNIŠKA KABINA TIPIČNA ZA SUV NAMIGUJE NA ZAŠČITO IN DOBRO POČUTJE

Potniški prostor novega SUV-ja C5 Aircross že takoj po odpiranju vrat namiguje na udobje: visok položaj za vožnjo vozniku zagotavlja dominantno držo in ga postavlja v središče pozornosti, prostorna in statusna notranjost pa v skladu s stilom zunanjosti zagotovi, da se bomo v njej počutili varno. Ta občutek dodatno izpostavi obdelava vseh površin potniškega prostora: armaturna plošča z oblogo iz toplotno obdelanega materiala, ki se razteza po celotni širini vozila, barvit okrasni profil na zgornjem delu sedežnih naslonjal, ki opredeli linijo trupa na spodnjem delu steklenih površin in ki vozilo navda s pridihom elegance in z drugačnostjo. V nedvomno visoko cenovni notranjosti vozila C5 Aircross se prepletajo stilska zasnova, kakovostna predstavitev in sproščenost.

Razkošno armaturno ploščo tekočih in ukrivljenih oblik obdaja mehka obroba iz toplotno oblikovanega materiala, ki ima na zgornjem delu umeščene dvojne zračnike, ki poudarijo mišičast videz tega športnega terenskega vozila. Vzdržljiva, široka in izrazna armaturna plošča je nemudoma prepoznavna ter namiguje na udobje in pobeg v neznano. Na voznikovi strani najdemo instrumentno ploščo z mehko okrasno letvijo, ki vsebuje 12,3-palčni nastavljivi digitalni zaslon TFT, ki ponuja tri različna grafična ozadja in izbrane informacije za vožnjo prikazuje v voznikovem vidnem polju. Volan z integriranimi stikali, ki ima debelejši obroč in dva športno prisekana dela, krasijo dekorativni dodatki v svetleči črni barvi in matiranem kromu in pri nekaterih izvedenah še dvobarvno polno zrnasto usnje. Na sredini pa so umeščeni zračniki in 8-palčni kapacitivni zaslon na dotik HD z upravljalno ploščo na dotik, ki tvorijo en sam popolnoma integriran sklop, kar še bolj poudari robustnost in modernost armaturne plošče. Zračniki s kromanimi in lakirano črnimi dekorativnimi dodatki nakazujejo na prvovrstno toplotno udobje in so pravi zaščitni znak športnih terenskih vozil znamke Citroën. 

Široka in visoka sredinska konzola, ki je v segmentu športnih terenskih vozil bistvenega pomena, je obdana z na otip mehkimi materiali. Njeni udobni materiali so prijetni na pogled in dotik, opremljena pa je zlasti s širokim naslonom za roke z dvižnim pokrovom, velikim in hlajenim odlagalnim mestom, dvema držaloma za kozarec z osvetljenim ozadjem in površino za brezžično polnjenje pametnega telefona. 

Barve in materiali, tipični za Citroën, so prilagojeni pričakovanjem kupcev športnih terenskih vozil, ki stremijo za statusnim simbolom in prefinjenostjo. Uporabljeni materiali so prijetni na otip in pogled, v predelih stika z voznikom in potniki pa so obilno podloženi: nasloni za roke, sredinska konzola, obroba armaturne plošče. Novi SUV C5 Aircross ponuja pester izbor materialov, od tkanine do napa usnja, za ambient po meri, ki je lahko v skladu s strankinimi pričakovanji povsem vsakdanji ali pa prefinjen. Za oblazinjenje sedežev Advanced Comfort so na voljo mehki in topli materiali, ki nudijo izjemno mehkobo, da se bodo potniki še bolje počutili v notranjosti. Oblikovalci so svoj navdih črpali iz sveta potovanj in potovalnih kovčkov. Ta navdih so prvič dobili pri modelu C4 Cactus in ga zatem v raznolikih oblikah uporabili v raznih segmentih, pri novem SUV-ja C5 Aircross ga opazimo na oblazinjenih vratnih kljukah oziroma na pasu na obrobi armaturne plošče nasproti prednjega sopotnika.

ŠPORTNO TERENSKO VOZILO POPOLNOMA PO MERI: 30 kombinacij zunanjosti, 5 notranjih ambientov

Novi SUV C5 Aircross stavi na karto individualizacije podobe s skupaj 30 kombinacijami zunanjosti v trendu zadnjih modelov, kot so C3 Aircross, C4 Cactus ali Berlingo, s katerimi si lahko kupci sestavijo vozilo po lastni podobi:

· Paleta sedmih barv karoserije izpostavi njegove značajske poteze z barvnimi odtenki, ki so lahko brezčasni (bela Banquise, črna Perla Nera, siva Platinium in siva Acier), sveži (rdeča Volcano) ali elegantni (modra Tijuca, bela Nacré). Te barve karoserije je možno kombinirati s streho v črni Perla Nera, za še več dinamičnosti in drugačnosti.
· V ponudbi so tudi trije barvni paketi, ki izpostavijo karakter in eleganco vozila: Silver, White in Red. Premišljeno odmerjeni anodizirani barviti dodatki ustvarijo kontrast s karoserijo in prefinjeno izpostavijo zaščite Airbump® na spodnjih delih prednjih vrat, spodnjem delu prednjega odbijača in spodnjem delu strešnih prtljažnih drogov. 
· Za še bolj intenzivno individualizacijo podobe pa je na voljo tudi izbor 4 litih platišč z visokokakovostnim in grafično izpopolnjenim dizajnom: 17-palčna platišča ELLIPSE, dvobarvna 18-palčna platišča SWIRL z diamantno obdelavo Black, dvobarvna 19-palčna platišča ART z diamantno obdelavo Black in 19-palčna platišča ART Black.

Tudi v potniškem prostoru je obilo možnosti za individualizacijo podobe s petimi ambienti v toplih in elegantnih barvah, ki so bile izbrane posebej za potrebe evropskih kupcev:

· Serijska kombinacija notranjosti, za katero so značilne izčiščene in umirjene linije združuje sedeže v tkanini Silica Grey, ki jih krasi svetlo siv trak na zgornjem delu naslonjal, ter konzolo in obrobo armaturne plošče v sivi barvi.
· Kombinacija notranjosti Wild Grey izraža veliko vitalnosti in dinamičnosti s sedeži v tkanini Stone Grey in tkanini z učinkom črnega usnja, z okrasnim trakom oranžne barve na zgornjem delu naslonjal, konzolo in obrobo armaturne plošče v sivi barvi.
· Kombinacija notranjosti Metropolitan Beige prefinjenega in elegantnega videza daje prednost prostornosti s sedeži v zrnatem usnju Grey in tkanini Grey, ki jih krasi temno siv trak na zgornjem delu naslonjal, ter konzolo in obrobo armaturne plošče v bež barvi.
· Kombinacija notranjosti Metropolitan Grey, ki se poigrava s skladnimi barvnimi odtenki, zajema sedeže v zrnatem usnju Graphite in tkanini Graphite, ki jih krasi svetlo siv trak na zgornjem delu naslonjal, ter konzolo in obrobo armaturne plošče v sivi barvi.
· Kombinacija notranjosti Hype Brown je prav tako ekskluzivnega visoko cenovnega videza s sedeži v napa usnju Brown in tkanini z učinkom črnega usnja, okrasnim trakom iz alcantare v svetlo sivi barvi na zgornjem delu naslonjal, ki se poigrava s kontrasti, pa tudi s konzolo, obrobo armaturne plošče in ščitnikom instrumentne plošče Brown in volanom v dvobravnem polnem zrnastem usnju v črni/Brown za še bolj prestižno podobo.

"Z novim SUV-jem C5 Aircross smo v segment športnih terenskih vozil vnesli celotno stilsko identiteto Citroëna, da smo ustvarili model z izraznim stilom, ki bo znal prepričati kupce na vseh trgih. Novi SUV C5 Aircross je popolnoma drugačen SUV od ostalih, saj ima zaradi edinstvene in moderne morfološke zgradbe nadvse mogočno držo. Vanj smo vneli vse stilske zapovedi športnih terencev in seveda tudi Citroënove oblikovne posebnosti, kot je na primer horizontalno umeščena sredinska konzola, ki je kupcem tega segmenta zelo pomembna." 
Alexandre Malval, direktor oblikovanja Citroën


01. NAJBOLJ UDOBNO IN MODULARNO ŠPORTNO TERENSKO VOZILO V SVOJEM SEGMENTU

Program Citroën Advanced Comfort®, ki je vključen v vsako posamezno etapo razvoja in rezultat čisto posebne pozornosti, posvečene dobremu počutju telesa in duha v notranjosti, prinaša novemu športnemu terenskemu vozilu C5 Aircross praktičen in radodaren značaj. Z izkoriščanjem prednosti modularne konstrukcijske osnove EMP2 skupine PSA, ki velja za učinkovito, lahko in tehnološko izpopolnjeno, novi SUV C5 Aircross ponuja vrhunsko stopnjo voznega udobja, čemur dodaja nekaj Citroënovih ekskluzivnosti, kot so zlasti vzmetenje s progresivnim hidravličnim omejevalnikom oziroma sedeži Advanced Comfort, dve inovaciji za bivalno udobje, ki ju je javnosti v Evropi prvič predstavil novi C4 Cactus.

VZMETENJE S PROGRESIVNIM HIDRAVLIČNIM OMEJEVALNIKOM® ZA VOŽNJO NA LETEČI PREPROGI

Vse izvedenke novega SUV-ja C5 Aircross za Evropo bodo opremljene s Citroënovim vzmetenjem s progresivnim hidravličnim omejevalnikom, ki nudi vrhunsko stopnjo udobja in učinek leteče preproge za zagotovitev dobrega počutja v notranjosti, dinamične lege na cesti in voznega udobja. 

Vzmetenje s progresivnim hidravličnim omejevalnikom je Citroënova inovacija, s katero bodo opremljena tudi ostala vozila iz prodajnega programa, in predstavlja vrhunec strokovno podkovanega znanja znamke Citroën s področja podvozja: udobno vzmetenje je zapisano v genih znamke že skoraj 100 let. Skozi leta so se kupci navezali na Citroënovo udobje, ki je povsem drugačno od vsega ostalega, kar je na voljo na tržišču. Tehnologija, ki je uporabljena pri novem SUV-ju C5 Aircross je plod strokovnega Citroënovega znanja iz avtomobilskega športa. S tem, ko ponujajo večji razpon uporabnega hoda, hidravlični omejevalniki omogočajo tudi bolj učinkovito absorbiranje energije ob udarcih, zlasti ob pristanku po skoku. Uvedeni in preizkušeni so bili pri modelih za vzdržljivostni reli, zlasti pri zmagoslavnem dirkalniku ZX na reliju Pariz Dakar leta 1994, danes pa so v uporabi za vozilo C3 WRC. S to dokazano učinkovito tehnologijo se zagotovi učinkovitost, stabilnost in vzdržljivost vozila. Na podlagi svojih izkušenj in strokovnega znanja inženirjev je znamka razvila novo tehnologijo vzmetenja, da bi izboljšala kakovost blaženja, tipično za Citroën, ki je kupcem tako zelo pri srcu.

Med razvojem novega vzmetenja je bilo predloženih 20 patentov. Princip delovanja tega sistema je povsem preprost. Medtem ko klasično vzmetenje sestavljajo amortizer, vzmet in mehanski omejevalnik, pa ima vzmetenje s progresivnim hidravličnim omejevalnikom še dodatna dva hidravlična omejevalnika na obeh straneh: enega za raztezanje in drugega za kompresijo. Vzmetenje tako deluje dvostopenjsko, odvisno od jakosti vzbujanja:

· pri rahli kompresiji in rahlem raztezanju vzmet in amortizer istočasno nadzorujeta vertikalne premike brez posredovanja hidravličnih omejevalnikov. Vendar pa so lahko inženirji po zaslugi teh omejevalnikov zagotovili vozilu bolj neoviran hod vzmetenja, kar daje občutek lebdenja na »leteči preprogi» in se zdi, kot da vozilo preletava deformacije na cestišču;
· pri močnejši kompresiji in močnejšem raztezanju pa vzmet in amortizer delujeta istočasno s hidravličnim omejevalnikom za kompresijo ali raztezanje, ki tako premik progresivno upočasnijo, in s tem preprečijo nagle zaustavitve na koncu hoda. V nasprotju s klasičnim mehanskim omejevalnikom, ki energijo absorbira in jo delno povrne, pa hidravlični omejevalnik energijo absorbira in jo razprši. Pri tem torej ni nobenega odskoka.

SEDEŽI ADVANCED COMFORT ZA BIVANJE V SALONU NA KOLESIH

Široki in gostoljubni sedeži novega SUV-ja C5 Aircross potnike kar vabijo, naj sedejo in se podajo na nepozabno potovanje v nadstandardnem udobju. Sedeži so nameščeni v privzdignjenem položaju, na katerih potniki dominirajo cestišču, nudijo pa tudi občutek udobja in dobro oporo, tako da se potnikom zdi, kot da sedijo v fotelju, popolnoma izolirani od cestišča. Novost v primerjavi z izvedenko tega modela za Kitajsko so sedeži z oblazinjenjem Advanced Comfort, ki bo na voljo za opcijske kombinacije notranjosti (Wild Grey, Metropolitan Beige, Metropolitan Grey in Hype Brown) in ponuja skupek izboljšav za še več vsesplošnega udobja:

· Vizualnemu udobju sedežev so pri zasnovi posvetili veliko pozornosti in uspeli razviti oblazinjenje, ki je tako vizualno kot tudi dejansko nadvse udobno zahvaljujoč 15 mm debeli penasti gumi. Po navdihu legendarnih Citroënovih vozil, kot sta CX ali Xantia, oblazinjenje nesporno ustvari pravi vizualni podpis, ki ga dodatno poudarijo okrasni šivi in grafični elementi, ki utelešajo univerzalen jezik zadnjih kreacij znamke, zlasti kot pri novem vozilu C4 Cactus.
· Tudi udobje ob dotiku je okrepljeno saj vozilo nudi prijetno počutje in edinstveno oporo že ob prvem stiku po zaslugi 15 mm debele penaste gume na sedežih.
· Dinamično udobje, ki je bistvenega pomena za dobro oporo zlasti na dolgih potovanjih, se udejanja prek strukturirane penaste gume večje debeline v kombinaciji s ploskvijo z visoko gostoto na sredini sedeža. Nova penasta guma z visoko gostoto zagotavlja optimalno udobje, saj preprečuje ugrezanje po dolgih urah vožnje, pa tudi staranje vozila po več letih uporabe.
· Telesno udobje je zares prvorazredno in zagotavlja optimalno udobje v vožnji po zaslugi širokih sedal in naslonjal, čvrstejše bočne opore, nastavljive višine prednjih sedežev ter in po višini in globini nastavljivih prednjih vzglavnikov. Voznikov sedež je lahko opremljen z osemtočkovnimi električnimi nastavitvami in s spominsko nastavitvijo položaja.

Za še več dobrega počutja in bolj intenziven občutek zapredka ličinke tudi v najbolj stresnih situacijah, imata lahko prednja sedeža poleg ogrevanja še napreden sistem za večtočkovno masažo, ki deluje s pomočjo osmih pnevmatskih blazinic, razporejenih v naslonjalu. Voznik in sovoznik si lahko izbereta enega izmed petih razpoložljivih programov, med katerimi se prepleta masaža ledvenega dela, hrbta in ramen.

Z vozilom C5 Aircross Citroën udejanja svojo mednarodno produktno ofenzivo v segmentu športnih terenskih vozil: energičen in zmogljiv dizajn ter uvedba vzmetenja s progresivnimi hidravličnimi omejevalci kot svetovna premiera in Citroënova ekskluzivnost, kot del programa Citroën Advanced Comfort®, ki zagotavlja edinstveno stopnjo udobja tudi širokim množicam in priča o strokovno podkovanem znanju znamke z vidika dobrega počutja v vozilu." Xavier Peugeot, direktor prodajne palete Citroën	




NAJBOLJ MODULAREN SUV IN NAJBOLJ PROSTOREN PRTLJAŽNIK V SEGMENTU

Še ena posebnost v primerjavi z izvedenko modela za Kitajsko so trije posamični, drsno pomični, zložljivi in po naklonu nastavljivi zadnji sedeži, s čimer bo novi SUV C5 Aircross postal najbolj modularen SUV svojega segmenta. Poleg tega, da sedeži s svojo napredno zasnovo in posebno penasto gumo ponujajo obilo udobja, nudije še številne druge prednosti:

· sedeži so enako široki, tako da vsem trem potnikom nudijo enako stopnjo udobja oziroma ima tudi potnik na sredinskem sedežu toliko prostora kot druga dva;
· po dolžini nastavljivi sedeži s hodom 150 mm, omogočajo modularno razporeditev prostora v potniški kabini oziroma prtljažniku,
· poleg tega jih je možno nastavljati tudi po naklonu, in to v pet položajev (od 19 do 26,5°), 
· sedeži se v celoti preklopijo, s čimer pridobimo raven pod v kombinaciji z dvonivojskim podom prtljažnega prostora.

Z rekordno prostornino, ki pod polico znaša od 580 do 720 litrov, ko so sedeži v 2. vrsti nameščeni in ki pri preklopljenih sedežih v 2. vrsti doseže do 1630 litrov do stropa, je C5 Aircross postal SUV z najbolj prostornim prtljažnikom v svojem segmentu. Široka odprtina za dostop (1017 mm) in pravokotne oblike (dolžina 999 mm in do 1907 mm pri zloženih zadnjih sedežih, višina prostora pod zadnjo polico 583 mm) omogočajo enostavno nakladanje še tako velikih predmetov. Za še bolj enostaven dostop do prtljažnega prostora pa je C5 Aircross opremljen s prtljažnimi vrati s prostoročnim upravljanjem: odpiranje prtljažnih vrat je električno vodeno prek sistema za prostoročno upravljanje, tako da moramo za sprožitev odpiranja le nogo podstaviti pod zadnji odbijač.

Še en bistveni sestavni del udobja v notranjosti so odlagalna mesta. Novi SUV C5 Aircross je opremljen z domiselnimi in uporabnimi odlagalnimi mesti, ki ustrezajo raznim vrstam rabe, zlasti naslon za roke na sredinski konzoli, v katerem je veliko odlagalno mesto, primerno za shranjevanje velike 1,5-litrske plastenke na hladnem ali veliko odlagalno mesto na prednjem delu sredinske konzole, kjer lahko napolnimo pametne telefone velikih dimenzij po zaslugi površine za brezžično polnjenje. 

POTNIŠKI PROSTOR ZAŠČITEN PRED ZUNANJIMI MOTEČIMI HRUPI

Zvočna izolacija novega SUV-ja C5 Aircross je nadvse napredna. Hrup pri vožnji in aerodinamični hrupi so izjemno nizki po zaslugi večplastnih prednjih stekel dvojne debeline in izolacijskega sloja, kar potnikom zagotavlja izvrstno izolacijo od cestišča, skoraj tako kot v zapredku. Posebna pozornost je bila posvečena tudi izolaciji bloka motorja. 

Novi SUV C5 Aircross ima poleg tega tudi sistem za kakovost zraka v potniškem prostoru AQS "Air Quality System". Samodejna klimatska naprava je opremljena z visoko zmogljivim filtrom z aktivnim ogljem, ki prefiltrira zunanje trdne delce do velikosti µm in zagotavlja kakovostno prečiščevanje zraka za zaščito potnikov pred onesnaževanjem iz okolice. Prek zaznavala, ki odkrije onesnaženost zunanjega zraka, sistem AQS samodejno nastavi način za kroženje zraka v notranjosti potniškega prostora.


POTNIŠKI PROSTOR OBLIT S SVETLOBO

Poleg velikih steklenih površin, ki omogočajo 360-stopinjski razgled nad zunanjo okolico, ima novi SUV C5 Aircross v opremi tudi panoramsko stekleno streho velikih dimenzij (1120 mm x 840 mm). Potniški prostor je izjemno dobro osvetljen in nudi občutek dobrega počutja tako pri odprti kot tudi zaprti strehi, tako da vsako potovanje postane čisto posebna izkušnja. Uporabnik mora zgolj pritisniti na enega od dveh intuitivnih električnih stikal s funkcijo zaščite proti priprtju, kadar želi odpreti strešno okno ali spremeniti položaj senčnika, da nastavi stopnjo osvetljenosti v potniškem prostoru. 
02. MODEREN IN TEHNOLOŠKO NAPREDEN SUV NASLEDNJE GENERACIJE

20 TEHNOLOGIJ ZA POMOČ PRI VOŽNJI ZADNJE GENERACIJE

Novi SUV C5 Aircross ponuja zelo pester nabor vrhunskih sistemov za pomoč pri vožnji z 20 tehnologijami za varnost med vožnjo, udobje v vožnji in za poenostavitev vožnje ne glede na zunanje razmere. 

Tehnologije za povečanje varnosti med vožnjo: pomemben korak na poti do avtonomne vožnje

Novi SUV C5 Aircross je opremljen s kamero na zgornjem delu vetrobranskega stekla in radarskim zaznavalom, integriranim v prednji odbijač, s čimer ponuja pravi koncentrat sistemov za pomoč pri vožnji, ki predstavlja zares velik napredek na poti do avtonomne vožnje.

· Active Safety Brake: da prepreči trčenje, sistem zaznava in analizira nepremične oziroma premične ovire, pešče ali vozila, in ob nevarnosti naleta samodejno sproži zaviranje vozila. 
· Aktivni sistem nadzora mrtvega kota: voznika opozori s kontrolno lučko v zunanjem ogledalu o prisotnosti vozila v mrtvem kotu. Če je vozilo opremljeno z opozorilnikom nenamerne menjave voznega pasu (Active Lane Departure Warning System) in če voznik z vklopom smerokaza kljub temu nakaže, da namerava vozilo premakniti v dotično smer, sistem z določenim navorom deluje na volan, da ga od tega odvrne in prepreči trčenje. 
· Aktivni opozorilnik na nenamerno menjavo voznega pasu: sistem prepozna talne označbe, stalno analizira sliko in razčleni nastalo situacijo. Sistem popravi smer vožnje, tako da voznika opozori, ko zazna nenamerno prekoračitev talne črte brez vključenih ustreznih smernih kazalcev. Če želi voznik ohraniti izbrano smer vožnje, mu predlagane korekcije ni treba upoštevati in lahko volan čvrsto zadrži v zaukazanem položaju.
· Prilagodljivi tempomat: omogoča vozniku, da vozilu prepusti prilagajanje hitrosti glede na hitrost vozila, ki vozi pred njim. 
· Prilagodljivi tempomat s funkcijo Stop & Go: zazna pred seboj vozeče vozilo ter s poseganjem v zavore in pedal za plin samodejno ohranja varnostno razdaljo, ki jo je voznik predhodno izbral, vse do zaustavitve vozila, ter s tem tudi pomaga samodejno nadaljevati vožnjo brez voznikovega posredovanja. Sistem omogoča nastavitev hitrosti od 30 km/h dalje in vse do 180 km/h, kontrolo hitrosti in razdalje med vozili ter omejitev pospeška v ovinkih.
· Opozorilnik na nevarnost trka: voznika opozori na nevarnost naleta ob spredaj vozeče vozilo nad hitrostjo 30 km/h. Prikaže in oglasi se tik pred sprožitvijo samodejnega zaviranja.
· Coffee Break Alert (opozorilnik za premor med vožnjo): opozori voznika, da je čas za premor po dveh urah neprekinjene vožnje s hitrostjo nad 70 m/h.
· Opozorilnik na voznikovo nepozornost: opozori voznika, če mu pade pozornost. Sistem ocenjuje stanje voznikove pozornosti prek ugotavljanja odstopanj v smeri vožnje glede na talne označbe. Funkcija je še posebej prilagojena hitrim cestam in hitrosti višji od 65 km/h.
· Odčitavanje prometnih znakov in priporočilo o omejitvi hitrosti: sistem prepozna prometne znake omejitve hitrosti in to informacijo prikaže na instrumentni plošči. Voznik si lahko prikazano hitrost z eno samo kretnjo shrani kot referenčno vrednost tempomata ali omejevalnika hitrosti vozila. Poleg prometnih znakov za omejitev hitrosti sistem zaznava tudi nekatere prometne znake za signalizacijo in jih vozniku prikaže na instrumentni plošči (na primer: Stop, enosmerna cesta ali prepovedano prehitevanje). S tem vozniku pomaga bolj natančno upoštevati cestno prometne predpise in poveča varnost. 
· Highway Driver Assist: združuje sistema Adaptive Cruise Control with Stop & Go (prilagodljivi tempomat s funkcijo Stop&Go) in Active Lane Departure Warning System (opozorilnik na nenamerno menjavo voznega pasu), da v posebej zahtevnih razmerah vožnje upravlja vožnjo na delno samodejni način. Voznik izbere referenčno vrednost hitrosti in vklopi opozorilnik na nenamerno menjavo voznega pasu, ko hitrost preseže 30 km/h. Sistem nato shrani položaj vozila na voznem pasu (na sredini, na levi ali desni, odvisno od pravil vožnje) in vozniku zatem ni več treba upravljati hitrosti oziroma smeri vožnje, saj nadzor nad tema dvema funkcijama prevzame vozilo. Sistem je posebej prilagojen za vožnjo po hitrih cestah ali avtocesti in vozniku omogoča, da delno preda nadzor nad vožnjo svojemu vozilu, on pa mora pri tem edino ostati osredotočen na cestišče. Kljub temu sistemu mora voznik zadržati roki na volanu (tudi če mu ga ni več treba usmerjati), da v skladu z veljavno zakonodajo še naprej aktivno sodeluje pri vožnji. Voznik lahko v kateremkoli trenutku prevzame nadzor nad vožnjo, tako da pritisne gumb za izklop sistema Active Lane Departure Warning System, premakne volan ali pritisne na zavoro.
· Samodejni preklop dolgih luči: zagotavlja brezskrbno in varno nočno vožnjo s samodejnim preklapljanjem iz dolgih na zasenčene luči ter obratno.

Tehnologije, ki poskrbijo za še več udobja v notranjosti

· Prostoročni dostop in zagon: vozilo se odklene takoj, ko zazna prisotnost roke ob kljuki prednjih vrat ali v bližini stikala prtljažnih vrat. Motorizirana prtljažna vrata je možno poleg tega po zaslugi funkcije Hands Free Tailgate odpreti ali zapreti z enim samim gibom noge, ki jo podmaknemo pod zadnji odbijač. 
· Električna parkirna zavora: sistem samodejno zategne parkirno zavoro ob zaustavitvi motorja in jo popusti, takoj ko se začne vozilo premikati. Voznik lahko v kateremkoli trenutku parkirno zavoro zategne ali sprosti prek stikala na sredinski konzoli. 
· Park Assist: je aktiven sistem za pomoč pri vzdolžnem parkiranju (uvoz in izvoz) ali pravokotnem parkiranju (uvoz), s katerim postane parkiranje bolj brezskrbno, enostavno in varno. Na voznikovo zahtevo samodejno zazna prosto parkirno mesto in nato upravlja izvajanje manevrov med parkiranjem za uvoz in izvoz iz parkirnega mesta: voznik mora krmiliti le pospeševanje in zaviranje vozila, sistem pa poskrbi za vse ostalo. 
· Kamera za pomoč pri vzvratni vožnji Top Rear Vision: ob preklopu v vzvratno prestavo kamera prikaže na zaslonu na dotik sliko območja za vozilom, na kateri so navedene barvne oznake, ki prikazujejo oddaljenost od morebitnih ovir ter rekonstruirano sliko območja za vozilom, prikazano pod kotom 180° od zgoraj.
· Vision 360: video pomoč za izvajanje vseh manevrov pri nizki hitrosti se vklopi samodejno ob preklopu v vzvratno prestavo ali pa jo lahko ročno vklopi voznik. Prikaže sliko z zgornjega dela vozila in njegove okolice pod kotom 360°: če se vozilo premakne naprej in nazaj, se prikaz posodobi. Sistem samodejno preklaplja med raznimi prikazi, odvisno od manevra, ki ga izvede voznik.

Tehnologije za vsakodnevno poenostavitev vožnje v vseh razmerah

· Grip Control s funkcijo Hill Assist Descent: izboljšana vlečna moč ne glede na vrsto podlage za lažjo vožnjo po težavnih terenih. Uporablja napreden sistem za preprečevanje spodrsavanja koles, ki deluje v sklopu računalnika sistema ESP in upravlja spodrsavanje pogonskih prednjih koles. Razpolaga z različnimi načini, s katerimi se lahko prilagaja terenu. V standardnem načinu sistem Grip Control deluje samodejno, voznik pa lahko tudi sam izbere želeni način vožnje z vrtljivim gumbom na sredinski konzoli: sneg, neutrjen teren, pesek ali ESP OFF. Novi SUV C5 Aircross ponuja torej zares vsestranske možnosti za vožnjo, saj se prilagaja vsem vrstam cestišč ne glede na dane razmere. V kombinaciji s sistemom Grip Control pa pomoč pri spustu po strmini (Hill Assist Descent) pomaga vozilu zadržati nižjo hitrost, tudi na zelo strmem klancu. S to tehnologijo vozilo zadrži ustrezno smer vožnje, hkrati pa omeji nevarnost spodrsavanja ali zanašanja vozila med spustom po klancu tako v prestavi za vožnjo naprej kot tudi v vzvratni prestavi. Funkcija za pomoč pri spustu po strmini omogoča popolno in varno obvladovanje vozila, s tem da ga zadrži na zelo nizki hitrosti (3 km/h), pri tem pa mu zagotovi nadzor in varnost v vseh zaskrbljujočih situacijah. Omenjeni dve funkciji sta na voljo z vsemi dimenzijami koles in za letne pnevmatike. Njuna učinkovitost je optimalna, če je vozilo opremljeno s pnevmatikami, ki so prilagojene lokalnim razmeram in zlasti z 18-palčnimi pnevmatikami Mud & Snow, ki so na voljo za doplačilo.
· Pomoč pri speljevanju v klanec: sistem prepreči neželeno premikanje vozila na vzpetini, kadar je zavorni pedal popuščen, in s tem poenostavi speljevanje na klancu. Funkcija deluje na vzpetinah nad 3 % in zadrži vozilo na mestu za približno dve sekundi.
· Žarometi za osvetlitev ovinka: glede na kot zasuka volana se poleg glavnega svetlobnega snopa žarometa vklopi še prednja desna ali leva meglenka, ki desno ali levo stran vozila osvetli pod kotom 75°. Sistem se vklopi v območju pod 40 km/h.
· Sistem za nadzor stabilnosti vlečne kljuke: je stabilizator prikolice za vozila, ki so opremljena z vlečno kljuko (tovarniška opcija). To je dodatna funkcija sistema ESP, ki ublaži morebitno zanašanje ali pa upočasni prikolico pri kritični hitrosti. Prikolico zazna, takoj ko njen električni konektor priključimo na vozilo, ki vleče prikolico. Za stabiliziranje prikolice s sistemom ESP koristi zaznavala sistema ESP in sproži potrebne ukrepe: aktivno ublaži zanašanje s posamičnim in izmečnim zaviranjem vsakega kolesa na prednji osi. V večini primerov tovrstno posredovanje sistema povsem zadostuje in popolnoma odpravi zanašanje in izniči vsako nevarnost. Če pa je zanašanje zelo izrazito, sistem zmanjša navor motorja in sproži zaviranje vozila, ki ga poganjajo vsa štiri kolesa, da čimprej zapusti območje kritične hitrosti.





ŠEST POVEZLJIVIH TEHNOLOGIJ ZA NEPREKINJENO POVEZAVO MED STRANKINIM DIGITALNIM SVETOM IN NJENIM VOZILOM

C5 Aircross nudi svojim potnikom intuitivne sisteme vrhunske tehnologije, s katerimi bodo lahko imeli neprekinjeno vzpostavljeno povezavo med digitalnim svetom in vozilom, kontaktirali z drugimi, izmenjevali informacije, brskali po internetu in se sprostili. 

· 8-palčni zaslon na dotik s kapacitivno tehnologijo, ki ga lahko upravljamo s konicami prstov in glasovno prepoznavanje je pravo "živčno središče" novega SUV-ja C5 Aircross. Prek njega lahko uporabnik izbere nastavitve za svoje vozilo, dostopi do multimedijskega sistema in tudi do telefona, klimatske naprave in navigacijskega sistema. 
· Funkcija Mirror Screen, ki je združljiva s protokoli Android Auto, Apple CarPlay™ in MirrorLink® omogoča varno pregledovanje aplikacij s pametnega telefona na zaslonu na dotik.
· CITROËN Connect Nav je povezljiv 3D navigacijski sistem zadnje generacije, ki deluje v povezavi s povezljivimi storitvami, kot je TomTom Traffic, ki posreduje prometne informacije v realnem času, lokacijo in cene bencinskih servisov in parkirišč, informacije o vremenski napovedi in poišče lokalne interesne točke. Uporabniki bodo navdušeni tudi nad opcijo za prikaz nevarnih odsekov. 
· Citroën Connect Box s paketom SOS in asistenco, storitvami za klic v sili in klic avtomobilske asistence z geolokalizacijo, ki so na voljo brezplačno, 24 ur na dan in vse dni v tednu ter brez sklenitve naročniškega razmerja. Storitev obvesti pristojne intervencijske službe, in sicer samodejno ali če potnik vozila pritisne na gumb "SOS" (klic v sili) ali gumb "dvojne puščice" (pomoč na cesti). 
· Brezžično polnjenje pametnega telefona omogoča indukcijsko polnjenje številnih naprav, ki so združljive s standardom Qi, po zaslugi obloge za polnjenje, ki je vdelana v za to predviden odlagani prostor na sredinski konzoli. Brezžični prenos električne energije temelji na načelu magnetne indukcije. S to funkcijo so združljivi številni pametni telefoni, kot na primer Samsung Galaxy S6, S7 in S8 ali pa tudi iPhone 8 in X.
· ConnectedCAM Citroën® je sistem s kamero, ki je vgrajena v podnožje notranjega vzvratnega ogledala, in deluje neodvisno od multimedijskega sistema vozila z uporabo tehnologije full HD, GPS. Na integrirano spominsko kartico (16 GB) lahko uporabnik shrani fotografije. Podatke, ki se shranijo na kameri, lahko uporabnik v pametni telefon prenese prek povezave Wi-Fi. S kamero je možno posneti fotografijo ali narediti video posnetek dogajanja v okolici pred vozilom in nato posneto vsebino poslati po e-pošti ali objaviti na družbenih omrežjih. Kamera namreč neprestano snema dogajanje na cesti pred vetrobranskim steklom in samodejno shranjuje video posnetke v primeru prometne nesreče. 

ZMOGLJIVI IN UČINKOVITI MOTORJI ZA ŠE VEČ UŽITKOV V VOŽNJI

Za novega SUV-ja C5 Aircross je na voljo izbor učinkovitih in zmogljivih motorjev Euro 6.2 zadnje generacije, ki so idealni za vsakodnevne vožnje pa tudi za daljša popotovanja ob koncu tedna oziroma med počitnicami. Vgrajujejo se skupaj s 6-stopenjskim ročnim menjalnikom BVM6 ali z 8-stopenjskim samodejnim menjalnikom EAT8 za visokokakovostno vozno udobje in izjemno učinkovitost:

· Dva bencinska motorja: PureTech 130 S&S BVM6 in PureTech 180 S&S EAT8,
· Trije dizelski motorj: BlueHDi 130 S&S BVM6, BlueHDi 130 S&S EAT8 in BlueHDi 180 S&S EAT8.

Ob koncu leta 2019 bo postal prvo Citroënovo vozilo, za katerega bo na voljo pogonski sklop Plug-In Hybrid PHEV, ki bo ponujal revolucionarno nizko vrednost emisij CO2 in do 60 kilometrov avtonomije v načinu ZEV.


NOV SAMODEJNI MENJALNIK EAT8 ZA VEČJO UČINKOVITOST IN VEČ VOZNEGA UDOBJA

Novi SUV C5 Aircross je opremljen z 8-stopenjskim samodejnim menjalnikom EAT8 "Efficient Automatic Transmission" zadnje generacije, z upravljanjem Shift and Park by wire, ki je bil zasnovan in razvit v sodelovanju s specializiranim japonskim podjetjem Aisin. Prožen pretvornik navora vsakodnevno zagotavlja zares vrhunsko udobje v vožnji med speljevanjem in ob izvajanju manevrov med parkiranjem.

Ta samodejni menjalnik ponuja še več učinkovitosti in voznega udobja ter zlasti: 

· kar do 7 % nižjo porabo goriva v primerjavi z menjalnikom EAT6 po zaslugi dveh dodatnih prestav, izboljšanega izkoristka z razširitvijo delovanja sistema Stop & Start do 20 km/h pri motorju BlueHDi 180 ter nižje mase in večje kompaktnosti (do 2 kg v primerjavi z menjalnikom EAT6);
· bolj udobne rabe in nadvse živahnega prestavljanja po zaslugi optimalne izmenjave navora med motorjem in menjalnikom, saj dve dodatni prestavi omejita poskoke vrtljajev motorja pri vsakem prestavljanju.

Nova prestavna ročica samodejnega menjalnika Shift and Park by wire je nadvse enostavna za uporabo, intuitivna in ergonomsko zasnovana. Obvolanski prestavni ročici omogočata ročno spreminjanje prestav, pri čemer pa je na voljo tudi samodejna funkcija. Iz varnostnih razlogov se funkcija Park vklopi samodejno ob zaustavitvi delovanja motorja.

POVZETEK: NOVI SUV CITROËN C5 AIRCROSS JE:

· Športno terensko vozilo z edinstvenim dizajnom, ki je po svoji morfološki zgradbi 100 % pravi SUV z velikimi kolesi, privzdignjenim podvozjem in bočnimi zaščitami, po svojih značajskih lastnostih, monolitni obliki karoserije, grafičnih elementih in široki ponudbi za individualizacijo podobe pa tudi zares 100 % član družine Citroën.
· Najbolj udobno in najbolj modularno športno terensko vozilo svojega segmenta, ki kot znanilec programa Citroën Advanced Comfort® ponuja vzmetenje s progresivnim hidravličnim omejevalnikom, tri posamične in drsno pomične zadnje sedeže Advanced Comfort, ki so tudi zložljivi in nastavljivi po naklonu, ter največjo prostornino prtljažnika v svoji kategoriji ("Best in class").
· Moderno in tehnološko napredno športno terensko vozilo naslednje generacije z 20 tehnologijami za pomoč pri vožnji, med drugimi tudi Highway Driver Assist, ki predstavlja zares velik napredek na poti do avtonomnih vozil, pa tudi šest tehnologij za vzpostavitev povezave.




TEHNIČNI PODATKI
Dolžina: 4500 mm
Širina: 1840 mm
Višina: 1670 mm (s strešnimi prtljažnimi drogovi)
Medosna razdalja: 2730 mm
Višina podvozja: 230 mm
Premer koles: 720 mm
Prostornina prtljažnika: 580 do 720 litrov in do največ 1630 litrov pri preklopljenih sedežih.

FILMI IN FOTOGRAFIJE SO NA VOLJO NA:
http://www.citroencommunication-echange.com/
Uporabniško ime (VELIKE ČRKE): C5_AIRCROSS_SUV
Geslo (VELIKE ČRKE): ANDRE_2018
[bookmark: _GoBack]

Znamka CITROËN
Citroën, mednarodna avtomobilska tržna znamka za širok krog potrošnikov, že od leta 1919 goji drznost in kreativnost. Citroëni, ki se od ostalih avtomobilov razlikujejo po svojem značilnem oblikovanju, udobju in tehnologijah, vnašajo svež veter v avtomobilski svet z modeli, kot sta novi C3 ali novi kompaktni SUV C3 Aircross. Citroën je ljudska znamka v najbolj plemenitem smislu besede, katere glavni vir navdiha so ljudje in njihov način življenja. Njene nazore poosebljata slogan znamke "Inspired By You" in tudi edinstvena izkušnja, ki jo nudi svojim strankam, pri čemer velja omeniti zlasti njegov koncept urbane trgovine "La Maison Citroën", spletno mesto za izražanje mnenj "Citroën Advisor" in tudi rešitve za mobilnost (Citroën Rent&Smile in Earn&Drive). Citroën ima 10.000 prodajnih mest in servisnih delavnic v skoraj 80 državah in je v letu 2017 prodal več kot 1,1 milijona vozil. Osvojil je tudi 8 naslovov svetovnega prvaka med konstruktorji v pokalu WRC in tri zaporedne naslove svetovnega prvaka med konstruktorji v pokalu WTCC.


STIKI Z NOVINARJI
Sadko Mezgec, 01/2004-227,sadko.mezgec@c-automobil-import.si 

